Юьхьанцарчу классийн дешаран декъехула школан директоран заместитель йолчу Джабраилова Ровзана, ша Х.Эльсункаеван балхах дош олуш, билгалдаьккхира: «Доккха жоьпалла а, доккха дукъ а ду хьехархочун белшаш тIехь. Цуьнан коьрта Iалашо кегийчу берийн цIена синош хьастар, уьш шаьш-шайх тешор, хаарш далар а ю. Эрна ца хилла Хедас ша школехь доьшуш йолуш дуьйна хьехархо говзалла къастор. Хедина бераш чIогIа дукхадеза, царна ша санна. Иза гуттар а лехамехь, ша бечу балха чу са а диллина, къахьоьгуш хьехархо ю. Иза хьехархо-говзанча, хьехархо-хьехамча ю. Цо шен балхаца масал гойту къоначу хьехархошна. Хедас Iамийна класс, баккхийбеш, хазахеташ, схьаоьцу юккъерчу классашкахь хьоьхучу хьехархоша, уьш кIорггера хаарш а, лаккхара низам а долуш хиларна. Берийн доттагI, догцIена адам, дика хьехархо йолу Хеда Шайхаевна белхан накъосташа а, дай-наноша а лору».